# Nutriscore

El Nutri-Score és un esquema d’etiquetatge nutricional gràfic en el frontal dels envasos que proporciona una valoració global de la qualitat nutricional del producte en un codi de colors tipus semàfor.
En aquest sentit, cada producte rep una lletra i un codi de color que van des del verd fosc (A) que indica una major qualitat nutricional, fins al taronja fosc (E), que n’indica una de menor. Degut a aquesta escala de colors, l’esquema Nutri-Score també rep el nom de «sistema d'etiquetatge de cinc colors» (5-CNL per les seves sigles en anglès).

## Metodologia de càlcul

La classificació original dels productes dins l’escala de colors es basà en l'algorisme del perfil nutricional de l'Agència de Normes Alimentàries britànica, el sistema FSAm-NPS, que es va idear per resumir la qualitat nutricional global dels productes alimentaris atribuïnt una puntuació única als productes alimentaris en funció dels següents paràmetres:
* Aportació energètica (en kJ/100g)
* Contingut de sucres (en g/100g)
* Contingut d’àcids grassos saturats (en g/100g)
* Contingut de sodi (en mg/100g)
* Proporció de fruites, verdures, llegums i fruits secs (en % en pes)
* Contingut de fibra (en g/100g)
* Contingut de proteïna (en g/100g)
Més concretament, la primera versió del Nutri-Score classificava l’aportació energètica, el contingut de sucres, el contingut d’àcids grassos saturats i el contingut de sodi com a «Punts A» o punts desfavorables, mentre que la proporció de fruites, verdures, llegums i fruits secs, el contingut de fibra i el contingut de proteïna eren classificats com a «Punts C» o favorables. L’assignació de punts es feia segons la taula següent:
| Punts A | Calories (kJ/100g) | Sucres (g/100g) | Àcids grassos saturats (g/100g) | Sodi (mg/100g) |
| 0 | ≤ 335 | ≤ 4,5 | ≤ 1 | ≤ 90 |
| 1 | > 335 | > 4,5 | > 1 | > 90 |
| 2 | > 670 | > 9 | > 2 | > 180 |
| 3 | > 1005 | > 13,5 | > 3 | > 270 |
| 4 | > 1340 | > 18 | > 4 | > 360 |
| 5 | > 1675 | > 22,5 | > 5 | > 450 |
| 6 | > 2010 | > 27 | > 6 | > 540 |
| 7 | > 2345 | > 31 | > 7 | > 630 |
| 8 | > 2680 | > 36 | > 8 | > 720 |
| 9 | > 3015 | > 40 | > 9 | > 810 |
| 10 | > 3350 | > 45 | > 10 | > 900 |
| Punts C | Fruites, verdures, llegums i fruits secs (%) | Fibra (g/100g) | Proteïna (g/100g) |
| 0 | ≤ 40 | ≤ 0,9 | ≤ 1,6 |
| 1 | > 40 | > 0,9 | > 1,6 |
| 2 | > 60 | > 1,9 | > 3,2 |
| 3 | - | > 2,8 | > 4,8 |
| 4 | - | > 3,7 | > 6,4 |
| 5 | > 80 | > 4,7 | > 8,0 |

## Referències

* 1 2 3 «Un estudi valida l'ús de l'etiqueta Nutri-Score per fomentar hàbits alimentaris més saludables» (en català). Institut Català d'Oncologia, 14-10-2020. [Consulta: 21 agost 2024].
* ↑ Fernández Celemín, Laura «Panorama europeu de l'etiquetatge nuticional: què tenim i què volem». La informació gràfica en l'etiquetatge. Alimentació i Comunicació_Núm. 5, Desembre 2022, pàg. 4-5.
* ↑ Salvador Castell, Gemma «La informació gràfica en l'etiquetatge dels aliments des d'una perspectiva de salut pública». La informació gràfica en l'etiquetatge. Alimentació i Comunicació_Núm. 5, Desembre 2022, pàg. 6-7.
* 1 2 3 Deschasaux, Mélanie; Julia, Chantal; Kesse-Guyot, Emmanuelle; Lécuyer, Lucie; Adriouch, Solia «Are self-reported unhealthy food choices associated with an increased risk of breast cancer? Prospective cohort study using the British Food Standards Agency nutrient profiling system». BMJ Open, 7, 6, 08-06-2017, pàg. e013718. DOI: 10.1136/bmjopen-2016-013718. ISSN: 2044-6055. PMC: 5577898. PMID: 28600360.
* 1 2 Cámara Hurtado, Montaña; Alonso Calleja, Carlos; Giner Pons, Rosa María; González Fandos, Elena; Mañes Vinuesa, Jordi «Informe del Comité Científico de la Agencia Española de Seguridad Alimentaria y Nutrición (AESAN) sobre la aplicación en España del sistema Nutri-Score de información sobre la calidad nutricional de los alimentos» (en castellà). Revista del comité científico nº 31. Comité Científico de la Agencia Española de Seguridad Alimentaria y Nutrición (AESAN), 04-03-2020, pàg. 77-95, 97.